Μακρινές Κεραίες

Οι Μακρινές Κεραίες έχουν υπάρξει, παραδόξως, ένα αρκετά αμφιλεγομένο μέρος του Βουνού. Εξαιτίας της μεγάλης αποστάσεώς τους από τα γνωστά μονοπάτια εξερευνήσεως των Βουόριορ όπως η Ζαχαρίτσα, τα Δάση γύρω από το Λιοπύρι, τις Μελιές και τις περιοχές της Πετρουπόλεως, πρόκειται για τις μοναδικές κεραίες οι οποίες ακόμη δεν έχουν εξερευνηθεί.

Θεωρητικά, δεν ανήκουν στο Ποικίλο Όρος αλλά στο Αιγάλεω. Παρ' όλα αυτά, εμφανίζονται στις 53 τοποθεσίες σχεδιασμένες από τον James Kingston στα τέλη της άνοιξης του 2018.

Οι κεραίες αυτές εμφανίσθηκαν ως ο περίφημος ' Κήπος των Κεραιών' στα Χρονικά του Βουνού #2 Η γοητεία του Βουνού, ενώ υπήρξε και μια εμφάνισή τους στα Χρονικά του Βουνού #10 Σύννεφα πάνω από τον Κορυδαλλό. Ανήκουν γεωγραφικά στον Τομέα Ε, 'Πέρα' και φέρουν το όνομα Κεραίες Μακρινές.

## Περιγραφή

Οι πληροφορίες για αυτές τις κεραίες δεν είναι τόσες πολλές, ενώ οι κορυφές των περιοχών αυτών βρίσκονται διάσπαρτες στις περιοχές των δυτικών προαστίων, με πληθώρα αποθηκών, σιδερένιες κατασκευές, κεραίες τηλεφωνικών σημάτων και μεταλλικών ραντάρ, καθώς και χόβολες και τρώγλες αλητών ή τσιγγάνων.
Παλαιότερα, κοπάδια προβάτων ωδηγούντο στις ηλιόλουστες περιοχές των παλιών Πυροβολείων, τα οποία εφημίζοντο πώς ευρίσκοντο εκεί. Στους πρόποδες των λοφίσκων αυτών βρίσκονται οι περιοχές της Αγ. Βαρβάρας, του Σχιστού και της Νίκαιας.

## Υπόσχεση Κατακτήσεως

Πέρα από τις περιοχές του Δαφνίου και τις Κεραίες Κορυδαλλού με τους λόφους και τα δάση τους, βρίσκονται διάσπαρτα τα ερείπια αρχαιοελληνικού ναού ανάμεσα στις βραχώδεις περιοχές και την άνυδρη βλάστηση των θάμνων. Μαζί με τις ίδιες τις Κεραίες, οι οποίες περιγράφονται ως Κήπος λόγω της πληθώρας των καλωδίων που τις περικυκλώνουν σαν λωρίδες φυτών, αποτελούν μία από τις πιο μυστικιστικές περιοχές του βουνού, απάτητες και ανεξερεύνητες.
Είτε λόγω του ότι δεν ανήκουν επισήμως στο Ποικίλο, το οποίο περιλαμβάνει περιοχές εγγύτερα στις κατοικίες των Βουόριορ, είτε λόγω της εγκληματικής δραστηριότητος που στιγματίζει τα μακρινά αυτά ύψη, δεν έχουν πραγματοποιηθεί σχέδια για την κατάκτησή τους, και το μακρύτερο σημείο το οποίο επεσκέφθη ο Βουόριορ James Kingston με τον φίλο εξερευνητή Γεώργιο Στρουμπή είναι ο Λόφος του Νεκρού Οφθαλμού, μια απότομη πλαγιά του βραχώδους σχηματισμού που φιλοξενούσε καρακάξες και τσιχλογέρακα στην κορυφή. Η περιοχή αυτή σηματοδοτούσε το τέλος όλων των κατεκτημένων περιοχών των Βουόριορ προς το Αιγάλεω. Κατερρίφθη την 28η Φεβρουαρίου 2021.
Εντούτοις, διάφορα στοιχεία πιθανής εξορμήσεως προς τις κεραίες αυτές εμφανίζονται στη σειρά Τα Χρονικά του Βουνού, όπως στο Η γοητεία του Βουνού , το Σύννεφα πάνω από τον Κορυδαλλό και πολλά άλλα. Στο πρώτο, συγκεκριμένα, το φινάλε της ιστορίας μας πληροφορεί πως οι κεραίες αυτές έχουν γίνει πλέον μύθος μεταξύ των Βουόριορ, μιλώντας για το παραμύθι κατακτήσεώς τους που κάποια μέρα θα έρθει. Το εάν και πότε θα πραγματοποιηθεί μια τέτοια βόλτα, παραμένει άγνωστο.

Στις 28 Φεβρουαρίου, έπειτα από σχετικές παροτρύνσεις, και δεδομένης της πληθώρας ατόμων που σύχναζαν στα πυροβολεία κατά τη διάρκεια του δεύτερου lockdown στο πλαίσιο αντιμετώπισης της Πανδημίας του Κορωνοϊού, πραγματοποιήθηκε βόλτα δια οχήματος από τον James Kingston και τον Λεωνίδα Αγγελέτο στα Πυροβολεία και τις τελικές αυτές κεραίες. Πανοράματα της Αττικής και του Πειραιά εμφανίσθηκαν στο βραχώδες Αιγάλεω Όρος, ενώ πλήθος τσαντιριών και παραγκουπόλεων προσπεράσθηκαν κατά την ανάβαση προς Άνω Κορυδαλλό.
Η κορυφή διαθέτει σκουριασμένο σταθμό ελέγχου και κοσμείται από πληθώρα παρατημένων καλωδίων. Οι κεραίες εν λειτουργία ανέρχονται σε 2, ενώ τη λοιπή κορυφή στιγματίζουν αγριοκαρυδιές που επιβλέπουν αποκομμένους βραχώδεις σχηματισμούς, πιθανώς οφειλόμενους σε παλαιότερες εργασίες λατομείων στις περιοχές του Κορυδαλλού και του Σχιστού. Ο Κήπος αυτός των Κεραιών, ο οποίος εμυθεύετο χρόνια τώρα στα Χρονικά του Βουνού, απεδείχθη ένα ναι μεν επικίνδυνο σημείο δεδομένης της παρακμής των τριγύρω περιοχών, αλλά επίσης αρκετά μαγευτικό ως προς των πλούτο της θέας και των κωνοφόρων δασών που τον περιτριγυρίζουν.
Το εάν η εκδρομή ήταν η μοναδική ή θα υπάρξει κάποια επιστροφή στις κορυφές αυτές του Αιγάλεω Όρους, παραμένει άγνωστο.

Στις 28 Φεβρουαρίου, 2021 οι Μακρινές Κεραίες κατεκτήθησαν από τον Βουόριορ James Kingston και τον φίλο Λεωνίδα Αγγελέτο.

    ​